
ประกาศผู้อำนวยการการเลือกตั้งประจำองค์การบริหารส่วนตำบลไสหมาก
อำเภอเชียรใหญ่  จังหวัดนครศรีธรรมราช
เรื่อง  ให้มีการเลือกตั้งสมาชิกสภาองค์การบริหารส่วนตำบลไสหมาก

---------------------------------
อาศัยอำนาจตามความในมาตรา  ๘  แห่งพระราชบัญญัติการเลือกตั้งสมาชิกสภาท้องถิ่นหรือผู้บริหารท้องถิ่น  พ.ศ. ๒๕๔๕  และข้อ  ๕  ของระเบียบคณะกรรมการการเลือกตั้งว่าด้วยการเลือกตั้งสมาชิกสภาท้องถิ่นหรือผู้บริหารท้องถิ่น  พ.ศ. ๒๕๔๖  และมติคณะกรรมการการเลือกตั้งประจำจังหวัดนครศรีธรรมราช  ครั้งที่  ๒๗/๒๕๕๓  เมื่อวันที่  ๑๓   เดือน  กรกฎาคม  พ.ศ. ๒๕๕๓  จึงประกาศให้มีการเลือกตั้งสมาชิกสภาองค์การบริหารส่วนตำบลไสหมาก  ดังต่อไปนี้
๑.  วันเลือกตั้ง  วันที่  ๒๘   เดือน  สิงหาคม  พ.ศ. ๒๕๕๓
๒.  ระยะเวลาสมัครรับเลือกตั้ง  ตั้งแต่วันที่  ๑๙  เดือน  กรกฎาคม  พ.ศ. ๒๕๕๓  ถึงวันที่  ๒๓  เดือน  กรกฎาคม  พ.ศ. ๒๕๕๓  เวลา  ๐๘.๓๐ น.  ถึงเวลา  ๑๖.๓๐ น.
๓.  สถานที่รับสมัคร  ที่ทำการองค์การบริหารส่วนตำบลไสหมาก
๔.  จำนวนสมาชิกสภาองค์การบริหารส่วนตำบลไสหมาก  ที่จะมีการเลือกตั้ง  ทั้งสิ้น  ๑  คน
๕.  การเลือกตั้งให้ถือเขตของหมู่บ้านเป็นเขตเลือกตั้ง
๖.  เขตเลือกตั้ง  มีจำนวน  ๑  เขตเลือกตั้ง  ดังนี้
๖.๑  เขตเลือกตั้งที่  ๖  จำนวนสมาชิกสภาองค์การบริหารส่วนตำบลไสหมาก  ที่จะมี                    การเลือกตั้ง จำนวน ๑ คน พื้นที่ที่อยู่ในเขตเลือกตั้ง ได้แก่ หมู่บ้านหว้าใหญ่ หมู่ที่  ๖  ตำบลไสหมาก  อำเภอเชียรใหญ่  จังหวัดนครศรีธรรมราช
๗.  หลักฐานการสมัครรับเลือกตั้ง  ประกอบด้วย
๗.๑  บัตรประจำตัวประชาชน  แต่ถ้าผู้สมัครรับเลือกตั้งเป็นบุคคลซึ่งไม่ต้องมีบัตรประจำตัวประชาชนตามกฎหมายให้ใช้บัตรประจำตัวหรือหลักฐานอื่นใดของทางราชการที่มีรูปถ่ายสามารถแสดงตนได้  
๗.๒  สำเนาทะเบียนบ้านฉบับเจ้าบ้าน
๗.๓  ใบรับรองแพทย์
๗.๔  ค่าธรรมเนียมการรับสมัครสมาชิกสภาองค์การบริหารส่วนตำบลไสหมาก 
       จำนวน ๕๐๐ บาท
๗.๕  รูปถ่ายหน้าตรงไม่สวมหมวก  ขนาดกว้างประมาณ  ๘.๕  เซนติเมตร  ยาวประมาณ  ๑๓.๕  เซนติเมตร  จำนวน  ๙  รูป
๗.๖  หลักฐานการศึกษา
๗.๗  หลักฐานอื่น ๆ เช่น  เอกสารใบเปลี่ยนชื่อตัวหรือชื่อสกุล  สูติบัตร  หลักฐานหรือใบรับรองแสดงการเกิด  ถิ่นที่อยู่หรือการเสียภาษีให้กับท้องถิ่น  เป็นต้น

-๒-
ผู้ใดมีคุณสมบัติและไม่เป็นบุคคลต้องห้ามมิให้ใช้สิทธิในการสมัครรับตามที่กฎหมายกำหนด  ประสงค์จะสมัครรับเลือกตั้งเป็นสมาชิกสภาองค์การบริหารส่วนตำบลไสหมาก  ให้ยื่นใบสมัคร              ด้วยตนเองตามวัน  เวลา  สถานที่  และหลักฐานการรับสมัครตามที่กำหนดในข้อ  ๒  ข้อ  ๓  และข้อ  ๗  ทั้งนี้จะสมัครรับเลือกตั้งได้เพียงหนึ่งเขตเลือกตั้งเท่านั้น

ประกาศ  ณ  วันที่  ๑๕  เดือน  กรกฎาคม  พ.ศ. ๒๕๕๓
จรัญ  บุญล้อม
(นายจรัญ  บุญล้อม)
ผู้อำนวยการการเลือกตั้งประจำองค์การบริหารส่วนตำบลไสหมาก
ส.ถ. ๑

